JULKAISUVAPAA

10. joulukuu 2018 Yhteyshenkilö: Karen Bartlett,

 Saltwater Stone, +44 (0) 1202 669244

 k.bartlett@saltwater-stone.com

**FLIR esittelee uuden sukupolven Raymarine-VHF-radiopuhelimet**

*Helppokäyttöiset ja huippunykyaikaiset radioratkaisut kaikkiin aluksiin*

**WILSONVILLE, Oregon, 10. joulukuu 2018** – FLIR on iloinen voidessaan kertoa uuden sukupolven Raymarine-VHF-radiopuhelimien julkistamisesta. Kätevä Ray53, täysikokoinen Ray63 ja AIS:llä varustettu Ray73-monitoimilaite ovat luokan D DSC-ominaisuudella ja täydellisillä ominaisuuksilla varustettuja meri-VHF-radiopuhelimia.

Jokaisessa uudessa VHF-mallissa on kiinteä GPS-vastaanotin sekä liitäntä ulkoiselle GPS/GNSS-antennille. Ulkoinen antenni parantaa GPS-vastaanottoa radiolaitteen ollessa asennettuna kannen alle tai katettuun ohjaamoon. Uudet VHF-radiopuhelimet on suunniteltu täydentämään Raymarine Axiom -monitoiminäyttöjen nykyaikaista muotoilua. Ne näyttävät todella tyylikkäiltä jokaisessa ohjaamossa niin pinta-asennettuna kuin upotettunakin.

Lisäksi Ray63- ja Ray73-laitteet voidaan yhdistää Raymarinen uuteen langattomaan VHF-reitittimeen, ja ne pystyvät tukemaan jopa kahden langattoman luurin käyttämistä missä tahansa aluksella.

**Ray53 – pienikokoinen, GPS:llä varustettu VHF-radiopuhelin**

Raymarinen Ray53-radiopuhelin on pienikokoinen, mutta siinä on suuren laitteen ominaisuudet ja suorituskyky. Ray53 on täydellisillä toiminnoilla varustettu meri-VHF-laite, jossa on luokan D DSC-ominaisuus ja sisäinen GPS-vastaanotin. Veneen MMSI-numeron ohjelmoimisen jälkeen Ray53 antaa käyttää DSC:n tarjoaman helpon kutsutoiminnon ja turvallisuusominaisuudet. Ray53 tukee sekä NMEA2000-verkkoa että vanhaa NMEA0183-verkkoa, minkä ansiosta sen voi yhdistää veneen muuhun elektroniikkaan. Lisäksi Ray53 tukee ulkoisen kaiuttimen liittämistä puheen kuuntelemiseksi toisessa sijainnissa. Ray53:n jälleenmyyntihinta on 395,00 € alv 0%.

**Ray63 – GPS:llä varustettu VHF-moniasemaradiopuhelin**

Raymarinen Ray63 on täydellisillä toiminnoilla varustettu meri-VHF-laite, jossa on luokan D DSC-ominaisuus ja sisäinen GPS-vastaanotin. Täysikokoiseen koteloon kootussa Ray63-laitteessa on reilunkokoiset säätimet ja suuri LCD-näyttö, mikä helpottaa käyttämistä merellä. Lisäksi Ray63 tukee moniasemalaajennusta ja sisäpuhelinominaisuutta, sillä siihen voidaan liittää yksi RayMic-langallinen lisäluuri tai kaksi langatonta RayMic-luuria. Kaapeloitu RayMic-kakkosasemasarja mahdollistaa Ray63-laitteen kaikkien toimintojen käyttämisen toisesta sijainnista aluksella. Lisäksi Ray63 toimii Raymarinen uuden langattoman RayMic-reitittimen ja luurin kanssa, minkä ansiosta VHF-laitetta voi käyttää langattomasti jopa kahdesta eri paikasta. Ray63:n jälleenmyyntihinta on 495,00 € alv 0%.

**Ray73 – GPS:llä, AIS:llä ja komentokaiutinlähdöllä varustettu VHF-monitoimiradiopuhelin**

Raymarinen uusi Ray73-VHF-monitoimiradiopuhelin muodostaa veneen viestikeskuksen. Ray63:n ominaisuuksien lisäksi Ray73-laitteessa on sisäinen AIS-vastaanotin ja tehokas komentokaiutinlähtö. Ray73-laitteen AIS-ominaisuus antaa käyttöön yhteentörmäyksen välttämistoiminnon ja näyttää lähellä olevien AIS-alusten tunnistetiedot verkkoon kytketyissä monitoiminäytössä, karttaplotterissa, tutkassa ja muissa laitteissa. Täydentämällä Ray73-laitetta lisävarusteena saatavalla komentokaiuttimella, komentokaiutinlähtö mahdollistaa viestimisen kannella olevien miehistönjäsenten, muiden alusten miehistöjen ja laiturilla olevien ihmisten kanssa. Ray73:n tehokkaan kuulutusominaisuuden lisäksi komentokaiutinominaisuudella voidaan myös antaa manuaalisia tai automaattisia sumumerkkejä aluksen ollessa kiinnittyneenä tai kulussa. Ray73:n jälleenmyyntihinta on 695,00 € alv 0%.

Raymarin uusi meri-VHF-mallisto on nyt saatavana FLIRin Raymarine-edustajilta ja -jälleenmyyjiltä.

####

**FLIR Systems**

*Vuonna 1978 perustettu FLIR Systems, jonka pääkonttori on Oregonin Wilsonvillessä Yhdysvalloissa, on tilannetietoisuutta parantavien, ihmishenkien pelastamisessa avustavien, tuottavuutta parantavien ja ympäristönsuojelua tehostavien anturijärjestelmien maailman johtava valmistaja. FLIRin palveluksessa on lähes 3 500 henkilöä. Yrityksen visiona on olla ”maailman kuudes aisti’” kehittämällä lämpökuvantamisteknologioita ja tukiteknologioita, joiden tukemana se pystyy toimittamaan innovatiivisia ja älykkäitä ratkaisuja turvallisuuden ja valvonnan, ympäristö- ja olosuhdevalvonnan, ulkoilun, konenäön, navigoinnin sekä uhkien kehittyneen tunnistuksen tarpeisiin. Lisätietoja saat osoitteesta www.flir.com ja seuraamalla tunnistetta @flir.*

**Yhteyshenkilö:**

Karen Bartlett

Saltwater Stone

+44 (0) 1202 669 244

k.bartlett@saltwater-stone.com